**VÝCHOVNÝ PROGRAM ŠKOLSKÉHO ZARIADENIA**

Vševedko

Školský klub detí pri ZŠ Malé Leváre

Názov a adresa: Školský klub detí pri ZŠ 1.-4.roč.

 Malé Leváre č.10, 908 74

Forma výchov. zariadenia: poldenná

Výchovný jazyk: Slovenský

Druh školského zariadenia: Štátne

Dátum prerokovania na

Pedagogickej rade: 2.9.2020

Platnosť výchovného programu: 2.9. 2020 – 30.6. 2024

Zriaďovateľ: Obecný úrad Malé Leváre

Vypracovali: Mgr. Slavomíra Orlová, riaditeľka školy

 Kontakt: Telefón: +421347795130

 Mail: zs.male.levare@gmail.com

Obsah:

1. Názov výchovného programu
2. Titulný list
3. Vymedzenie vlastných cieľov a poslania výchovy
	* Ciele školského zariadenia
	* Charakteristika školského zariadenia
	* Charakteristika detí
	* Spolupráca s rodičmi
	* Kompetencie dieťaťa
4. Formy výchovy
5. Tematické oblasti výchovy
6. Výchovný plán
7. Personálne zabezpečenie
8. Materiálno-technické a priestorové podmienky
9. Podmienky na zaistenie bezpečnosti a ochrany zdravia pri výchove
10. Vnútorný systém kontroly a hodnotenia detí a žiakov
11. Vnútorný systém kontroly a hodnotenia zamestnancov školského zariadenia
12. Požiadavky na kontinuálne vzdelávanie pedagogických pracovníkov
13. Výchovné štandardy
14. Výchovné osnovy

3.**Vymedzenie vlastných cieľov a poslania výchovy**

**Ciele školského zariadenia**:

Školský klub je výchovno-vzdelávacie zariadenie, ktoré vytvára podmienky pre telesný i psychický rozvoj detí.

Školský klub detí zabezpečuje pre deti, ktoré plnia povinnú školskú dochádzku, nenáročnú záujmovú činnosť podľa výchovného programu školského zariadenia zameranú na prípravu na vyučovanie a na uspokojenie ich záujmov. Deti by si mali v klube oddýchnuť, vytvárať a prehlbovať vzťahy so svojimi vrstovníkmi a realizovať sa v činnostiach, ktoré ho bavia, poznávať a rozvíjať svoje záujmy. Školský klub vytvára podmienky pre telesný, psychický a sociálny rozvoj detí. Školský klub detí tvorí v dňoch školského vyučovania most medzi vyučovaním v škole a výchovou v rodine. Nie je pokračovaním vyučovania, ale má svoje špecifiká.

Naším hlavným cieľom je umožniť dieťaťu:

* získať kompetenciu, a to najmä v oblasti komunikačných schopností, kultúrnej kompetencie
* naučiť sa správne identifikovať a analyzovať problémy a navrhovať ich riešenia, vedieť ich riešiť
* rozvíjať svoje manuálne zručnosti, tvorivé schopnosti
* osvojiť si základné pravidlá správania, vštepovať úctu k dospelým osobám, ktoré sa podieľajú na výchove
* naučiť sa pracovať a rozvíjať svoje schopnosti – individuálne, ale i v kolektíve a preberať na seba zodpovednosť
* naučiť sa kontrolovať a regulovať svoje správanie, starať sa a chrániť svoje zdravie, školský majetok a životné prostredie
* naučiť sa rozvíjať kamarátsky vzťah v kolektíve a vedieť sa mu prispôsobiť
* rozvíjať základné pohybové zručnosti detí a ich schopnosti vhodne relaxovať, odpočívať a regenerovať svoje sily
* usmerňovať deti k zmysluplnému využívaniu voľného času

**Charakteristika školského zariadenia**

V Školskom klube detí máme dve oddelenia.

Činnosť školského klubu prebieha v priestranných triedach. Tie sú zariadené moderným a praktickým nábytkom, sedačkou.

Deti majú k dispozícií knihy, hrací kútik s kobercom, rôzne hry, lopty, švihadlá. Na športové aktivity využívame areál školského dvora, kde sú pre deti preliezky, hojdačky, trávnatá plocha, lavičky.

Chodby a oddelenia vždy aktuálne vyzdobujeme podľa tematického obdobia prácami detí a vychovávateliek.

**Charakteristika detí**

Do školského klubu detí chodia deti prvých až tretích ročníkov. Sú vytvorené zmiešané oddelenia. Máme v ŠKD deti, ktoré majú aj špeciálne výchovno- vzdelávacie potreby.

 **Spolupráca s rodičmi a inými subjektmi**

V ŠKD spolupráca s rodičmi je komunikatívna, prebieha priebežne a sústavne, čím sa zabezpečí nielen včasné riešenie vzniknutých problémov, ale najmä možnosť predchádzať im a pochvalou,  povzbudením usmerňovať.

Začiatkom školského roka organizujeme stretnutie rodičov, kde ich informujeme o:

* náplni výchovno-vzdelávacej činnosti
* režime dňa
* odchádzanie a prepúšťanie detí zo ŠKD
* kultúrnych a športových podujatiach, exkurzie, výstavy, aktivity žiakov
* poplatkoch
* jednotlivých spoločenských aktivitách

Komunikácia s rodičmi je veľmi dôležitá a potrebná pre spoločný rozvoj výchovy a vzdelávania detí.

**Kompetencie dieťaťa v ŠKD**

Kompetencie sa vo výchovno-vzdelávacej činnosti rozvíjajú a navzájom prelínajú v jednotlivých tematických oblastiach výchovy. Dieťa ich rozvíja účasťou na záujmovej a výchovno-vzdelávacej činnosti.

 **Kompetencie učiť sa učiť**

* riešiť nové, neznáme situácie
* zúčastňuje sa vedomostných súťaží
* prejavuje záujem o nové informácie

**Komunikačné kompetencie**

* zrozumiteľne vyjadruje a obhajuje svoj názor
* vypočuje si opačný názor

**Sociálne kompetencie**

* pomenuje svoje potreby a pocity
* vlastným postupom rieši jednoduché konflikty
* zvládne jednoduché stresové situácie
* rešpektuje úlohy skupiny
* efektívne spolupracuje v skupine
* uvedomuje si potreby žiakov a osôb so zdravotným znevýhodnením
* poskytne pomoc alebo pomoc privolá

**Pracovné kompetencie**

* prejavuje samostatnosť vo vypracovaní domácich úloh
* plánuje a hodnotí svoje činnosti
* dokončí prácu
* plní si svoje povinnosti
* ovláda jednoduché manuálne zručnosti potrebné pre praktický život

**Kultúrne kompetencie**

* pozná kultúrne pamätihodnosti okolia
* rozlišuje kultúrne a nekultúrne správanie
* je ochotný podieľať sa na kultúrnych podujatiach
* ovláda základy kultúrneho správania

**4. Formy výchovy a vzdelávania**

 Prevádzka ŠKD sa zabezpečuje podľa potrieb a požiadaviek rodičov.

* Popoludňajšia činnosť : 11.40 h – 16.00 h

Výchovno – vzdelávacia činnosť v klube je organizovaná formou:

* Pravidelných aktivít
* Aktivít príležitostného charakteru
* Sezónnych činností
* Záujmových činností
* Projektových činností
* Oddychových a rekreačných činností
* Sebaobslužných činností
* Prípravy na vyučovanie

Výchovno-vzdelávacia činnosť je rozdelená na tieto časti:

* **Oddychová –** uskutočňuje sa hneď po vyučovaní a obede detí, má pokojný charakter
* **Tematická oblasť výchovy –** uspokojuje a rozvíja schopnosti a zručnosti detí
* **Príprava na vyučovanie –** písanie domácich úloh, používanie didaktických hier, viesť deti k zodpovednosti a samostatnosti pri príprave na vyučovanie

**5. Tematické oblasti výchovy ŠKD**

Výchova a vzdelávanie mimo vyučovania sa v ŠKD realizuje v rôznych tematických oblastiach výchovy:

**Vzdelávacia oblasť - VOV**

Cieľové zameranie:

* viesť deti k tomu, aby sa učili samostatne pracovať
* viesť ich, ako sa majú pripravovať na vyučovanie
* odstraňovať rečové poruchy, dbať na úpravu písomného prejavu
* viesť ich samostatnosti a sebakontrole
* práca s informáciami
* deti si precvičujú, opakujú, upevňujú poznatky, ktoré získali na vyučovaní

**Spoločensko-vedná oblasť - SVOV**

Cieľové zameranie:

* spolurozhodovať o živote v skupine
* prejavovať ohľaduplnosť k osobám so zdravotným postihnutím
* kultivovať kultúrne návyky a vyjadrovanie sa
* vyjadrovať svoj názor
* vedieť vypočuť opačný názor
* rozlíšiť kultúrne a nekultúrne prejavy v správaní sa
* poskytnúť pomoc, alebo pomoc privolať
* rozvíjať získané informácie v praxi
* vedieť riešiť jednoduché konflikty

**Pracovno-technická oblasť - PTOV**

Cieľové zameranie:

* vštepovať žiakom prvky správneho vzťahu k práci a rozvíjať základy pracovnej morálky
* učiť ukladať hračky, pracovné prostredie po činnostiach
* udržiavať poriadok v šatni, taškách
* vedieť spolupracovať so skupinou
* rozvíjať základy manuálnych a technických zručností
* získavať základy zručností potrebných pre praktický život

**Prírodovedno-enviromentálna oblasť - PEOV**

Cieľové zameranie:

* pochopiť základné princípy ochrany životného prostredia
* rozvíjať zručnosti pri jednoduchej činnosti na tvorbe a ochrane životného prostredia
* starostlivosť o vtáčiky v zime, kŕmenie lesnej zveri
* prehlbovať prírodovedné poznatky pozorovaním živej prírody
* viesť deti aktívne chrániť všetky formy života
* upevňovať vedomosti v triedení odpadu

**Esteticko-výchovná oblasť - EVOV**

Cieľové zameranie:

* rozvíjať základy vzťahu k umeniu a ku kultúrnym hodnotám v blízkom okolí
* dbať na kultúru vyjadrovania, kultúru stolovania
* učiť deti starať sa o svoj zovňajšok
* rozvíjať talent a špecifické schopnosti
* podieľať sa na príprave kultúrnych podujatí
* esteticky vyzdobovať triedy a chodby v ŠKD

viesť deti objavovať krásu v bežnom živote

**Telovýchovná, zdravotná a športová oblasť - TVOV**

Cieľové zameranie:

* dbať a pochopiť význam pravidelného pohybu a cvičenia
* rozvíjať u detí športový talent a schopnosti
* schopnosť relaxovať pravidelným cvičením a pohybom
* viesť deti k orientácii v priestore
* zaraďovať pokojné, pohybovo a duševne nenáročné relaxačné cvičenia
* pochopiť a vštepovať škodlivosť fajčenia, alkoholu a iných drog
* vedieť využívať základné zásady zdravej výživy
* poznať základné princípy zdravého životného štýlu
* upevňovať správne hygienické návyky

**6.Výchovný plán**

****

**7. Personálne zabezpečenie**

V ŠKD pracujú dve kvalifikované vychovávateľky.

Snažíme sa vplývať na deti osobným príkladom. Spolu sa navzájom dopĺňame a pomáhame si.

**8. Materiálno-technické a priestorové podmienky**

 Činnosť školského klubu prebieha v priestranných triedach. Tie sú zariadené moderným a praktickým nábytkom, sedačkou.

Deti majú k dispozícií knihy, hrací kútik s kobercom, rôzne hry, lopty, švihadlá. Na športové aktivity využívame areál školského dvora, kde sú pre deti preliezky, hojdačky, trávnatá plocha, lavičky.

Chodby a oddelenia vždy aktuálne vyzdobujeme podľa tematického obdobia prácami detí a vychovávateliek.

V budove školy sa nachádzajú:

* štyri triedy a v dvoch triedach sú oddelenia ŠKD, ktoré sú vybavené funkčným nábytkom, kobercom, sedacou súpravou na odpočinkovú činnosť, pomôckami, spoločenskými hra
* zborovňa pre vychovávateľky je doplnená stavanou skriňou pre pomôcky na jednotlivé činnosti v ŠKD, počítačom,
* sociálne zariadenia
* vstupná hala, ktorú sa snažíme počas celého roka dopĺňať aktuálnymi nástenkami a vlastnoručne zhotovenými výrobkami detí. Vystavujeme originálne, výstižné a motivačné pútače pre rôzne kultúrne, športové a spoločenské podujatia. Touto formou sa snažíme skvalitniť výchovu našich detí a zároveň odstrániť rôzne nedostatky a problémy v správaní – disciplína, sebaovládanie, ohľaduplnosť, poriadkumilovnosť v šatni, v triede a blízkom okolí.
* areál školského dvora denne využívame na oddychovú, rekreačnú, športovú, pracovnú, prírodovednú, výtvarnú, hudobnú ako i spoločenskú činnosť.
* v  priestore areálu šk. dvora sú umiestnené hojdačky, preliezky, šmýkačky, lezecká stena
* areál školského dvora nám slúži okrem oddychu a športového vyžitia aj na pracovnú činnosť. Deťom vštepujeme základné návyky starostlivosti o svoje okolie – zametanie, hrabanie,vysádzanie kvetov.

Pre všestranný rozvoj detského organizmu využívame školský dvor.

**9. Podmienky na zaistenie bezpečnosti a ochrany zdravia pri výchove**

* za bezpečnosť žiakov počas celého ich pobytu v ŠKD zodpovedá vychovávateľ
* prechod žiakov do ŠKD v rámci školy zabezpečuje vychovávateľ, prípadne zastupujúci učiteľ
* ak sú vytvorené oddelenia z viacerých tried, zabezpečuje prechod žiakov po dohode s vychovávateľom učiteľ, ktorý má poslednú vyučovaciu hodinu
* počas konania popoludňajšieho vyučovania (záujmové útvary) vyučujúci preberá deti od vychovávateľky do svojej zodpovednosti a po skončení záujmového útvaru, podľa dohody s rodičmi dieťa uvoľňujú domov alebo odovzdajú vychovávateľovi
* pri hrách a iných športových, pracovných, výtvarných činnostiach je vychovávateľ povinný poučiť žiakov o bezpečnosti a ochrane zdravia
* pri činnostiach organizovaných mimo objektu ŠKD môže mať vychovávateľ najviac 25 detí
* ak si to vyžaduje náročnosť prostredia, alebo výkon činností, učí riaditeľ školy, alebo jeho zástupca vyšší počet pedagogických pracovníkov, alebo nižší počet žiakov
* v prípade úrazu poskytne vychovávateľ prvú pomoc, oznámi ho vedeniu školy, zapíše ho do knihy úrazov, prípadne napíše záznam o úraze
* nosenie drahých a nebezpečných predmetov do ŠKD je zakázané, v opačnom prípade vychovávateľ nie je povinný stratu, alebo poškodenie riešiť
* žiaci majú mať svoje osobné veci označené pre prípad odcudzenia
* straty z uzavretých priestorov ŠKD u poisteného žiaka vybavuje vychovávateľ v spolupráci s rodičmi a vedením školy
* pri vychádzkach, výletoch a iných podujatiach mimo objektu ŠKD zodpovedá za bezpečnosť detí vychovávateľ až do ich rozchodu pred objektom ŠKD
* z miesta konania môže byť dieťa uvoľnené len na základe písomného súhlasu rodičov
* ak zistí vychovávateľ u žiaka zdravotné ťažkosti, nevoľnosť, teplotu, upovedomí o tom rodičov

**10. Vnútorný systém kontroly a hodnotenie detí**

Cieľom hodnotenia detí v ŠKD je poskytnúť dieťaťu a jeho rodičom spätnú väzbu o tom, ako dieťa pracuje, správa sa v ŠKD. Rodičia sú pravidelne informovaní. Deti hodnotíme slovne, individuálne pred kolektívom. Snažíme sa povzbudzovať a hľadať cestu, ako odstrániť nedostatky. Zameriavame sa na rôzne činnosti, ktoré môžeme kontrolovať a hodnotiť, napríklad upratovanie prezúvok, areálu, účasť na svätej omši, upratovanie tried, pomoc kamarátom. V ŠKD denne kontrolujeme dochádzku detí.

**11.Vnútorný systém kontroly a hodnotenie zamestnancov ŠKD**

Zabezpečuje harmonické organizovanie celého výchovno-vzdelávacieho procesu a ďalších aktivít. Na hodnotenie pedagogických pracovníkov ŠKD používame tieto metódy:

* pozorovanie
* rozhovor
* tvorba a výzdoba ŠKD
* návšteva vedenia školy na rôznych spoločensko-zábavných aktivitách ŠKD

**12. Požiadavky na kontinuálne vzdelávanie pedagogických pracovníkov**

Ďalšie vzdelávanie pedagogických pracovníkov pôsobí na celkovú úroveň a kvalitu výchovno-vzdelávacieho procesu. Ak je v ponuke zúčastňujeme sa na rôznych vzdelávaniach, ale i rôznych prednášok a besied organizovaných zamestnávateľom.

**13. Výchovné štandardy**

Obsahujú súbor požiadaviek na osvojenie a rozvíjanie si vedomostí, zručností a schopností, ktoré majú deti nadobudnúť vo výchovno-vzdelávacej činnosti v ŠKD.

Delia sa na: **Výkonový štandard –** určuje kritériá úrovne zvládnutia obsahových štandardov. Sú to cieľové výstupy, ktoré má dieťa dosiahnuť na konci pobytu v ŠKD.

 **Obsahový štandard –** určuje, akú vedomosť, zručnosť a schopnosť má dieťa ovládať aj prakticky používať.

**Vzdelávacia oblasť**

|  |  |
| --- | --- |
| **Obsahový štandard** | **Výkonový štandard** |
| rozvíjanie slovnej zásoby, zmyslové hry, doplňovačky, didaktické hry | rozvíjať a upevňovať poznatky |
| techniky učenia, ako sa učiť, rozvíjať vedomosti, reprodukcia textu | poznávať efektívne učenie, efektívne rozvíjať spôsoby učenia sa |
| čítanie s porozumením, sebavzdelávanie, gramatické a matematické cvičeniapráca s informáciami | získavanie nových informácií a poznatkov, samostatne písať domáce úlohybyť otvorený pre získanie a riešenie nových úloh, zaujímať sa o nové informácie,získané poznatky overovať v praxi |

**Spoločensko-vedná oblasť**

|  |  |
| --- | --- |
| **Obsahový štandard** | **Výkonový štandard** |
| spolupráca, zodpovednosť, vytváranie príjemnej atmosféry v oddelení, dodržiavanie školského poriadku | spolurozhodnosť o živote v spoločenstve |
| prejavovať úctu a vďaku rodičom, učiteľom, vychovávateľom | prejavovať úctu k rodičom a starým rodičom |
| vyjadrovať emócie, byť trpezlivý, ovládať hnev, chápať iných, pozitívne myslieť | ovládať jednoduché zručnosti, sebahodnotenie, sebazaprenie |
| život so zdravotným postihnutím, vzťah k chorým a handicapovaným upevňovať získané poznatky a vedieť ich použiť v praxi  | prejavovať ohľaduplnosť k deťom a dospelým so zdravotným postihnutímupevňovať základy zručnosti, sebariadenia, sebamotivácie |

**Pracovno-technická oblasť**

|  |  |
| --- | --- |
| **Obsahový štandard** | **Výkonový štandard** |
| spolupráca, zodpovednosť, moje povinnosti | pracovať v skupine |
| sebaobsluha, poriadok na stole, v oddelení, v šatni | kultivovať základné sebaobslužné a hygienické návyky |
| sebahodnotenie, úcta ku každému povolaniu, dodržovanie denného režimu,  | vedieť si samostatne vytýčiť jednoduché ciele |
| príprava na vyučovanie, splnenie úlohy, presnosť a čistota práce | rozumieť významu osobnej zodpovednosti za vykonanú prácu |
| prejavy kladného vzťahu k spolužiakom | vedieť spolupracovať so skupinou |
| práca s rôznym materiálom, zhotovenie darčeka, rozvoj jemnej motoriky | rozvíjať základy manuálnych a technických zručností |
| varenie, pečenie, poriadok v herni, v triede, sebaobslužné činnosti | získavať základy zručností potrebných pre praktický život |
| získať základné zručnosti v tvorbe jednoduchých projektov | maska na karneval, kalendár oddelenia, návrh oddychového kútika v oddelení |

**Esteticko-výchovná oblasť**

|  |  |
| --- | --- |
| **Obsahový štandard** | **Výkonový štandard** |
| kultúrne pamiatky v meste, múzeum, názvy ulíc, ľudové tradície | prejavovať úctu ku kultúrnym hodnotám |
| netradičné výtvarné techniky, hudobné činnosti, športové činnosti | rozvíjať svoj talent a pozitívny vzťah k umeniu |
| úprava oddelenia, netradičné ozdoby, úprava zovňajšku | prejavovať pozitívny vzťah k jednoduchej estetickej úprave prostredia a svojej osoby |
| Veľká noc, Deň matiek, úcta k starším, Vianoce | podieľať sa na príprave kultúrnych podujatí |
| tematická vychádzka s pozorovaním | objavovať a vnímať krásu v bežnom živote |

**Telovýchovná, zdravotná a športová oblasť**

|  |  |
| --- | --- |
| **Obsahový štandard** | **Výkonový štandard** |
| umývanie rúk, vetranie | ovládať základné hygienické návyky |
| prechádzka, plávanie, cvičenie v telocvični, kolektívne loptové hry, | relaxovať pravidelným cvičením a pohybom, vedieť prijať prehru, vedieť sa zapojiť do hier |
| fajčenie, alkohol a zdravie, civilizačné choroby | uvedomovať si škodlivosť fajčenia, alkoholu a iných drog |
| otužovanie, relaxačné cvičenia, sk.hry | schopnosť pravidelného pohybu |
| zdravie, zodpovednosť za zdravie, príčiny ochorenia, racionálna strava | vyjadriť význam základných zásad zdravej výživy |
| stravovacie návyky, pitný režim, striedanie práce s odpočinkom, obliekanie podľa ročných období | uvedomovať si základné princípy zdravého životného štýlu |
| záujmová činnosť, športová súťaž, orientácia v priestore,rozvíjať postreh,  | rozvíjať svoj športový talent a schopnosti |

**14. Výchovné osnovy ŠKD**

Sú vypracované v jednotlivých tematických oblastiach výchovy. Obsahujú výchovno-vzdelávací cieľ, obsah výchovno-vzdelávacej činnosti a vymedzujú počet výchovno-vzdelávacích činností pre jednotlivé oddelenia na obdobie školského roka. Počet výchovno-vzdelávacích činností nesmie byť nižší, ako je stanovený vo výchovnom pláne.

Vhodným doplnením výchovných osnov je uvedenie metód a foriem práce, čo vychovávateľkám uľahčí prípravu na výchovno-vzdelávaciu činnosť. Počet VVČ pre jednotlivé oddelenia si ŠKD stanoví podľa výchovného plánu.

 Vzdelávacia oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | 1.roč. | 2.roč. | 3.roč. | 4.roč. |
| Rozvíjať autonómnosť v príprave na vyučovanie | Domáce úlohy | Individuálny prístupTréningMotiváciaVysvetlenieZábavné didaktické hry | 15 | 30 | 30 | 30 |
| Rozvíjať efektívne spôsoby učenia sa | Techniky učenia, ako sa učiť rozvíjanie vedomostí, čítanie textu, reprodukcia príbehu | Individuálny prístupMotiváciaPovzbudenieMotivačné hodnotenieModelové situáciePrezentácia | 30 | 30 | 30 | 30 |
| Získavať nové poznatky a informácie | Práca s informačnými zdrojmi, čítanie s porozumením, práca s encyklopédiou a slovníkom, sebavzdelávanie | Individuálny prístupAktivizácia Riešenie nových úlohPrezentácia | 20 | 20 | 20 | 20 |
| Rozvíjať získané poznatky | Rozvíjanie slovnej zásoby, jazykolamy, zmyslové hry, doplňovačky, didaktické hry | Individuálny prístup | 40 | 40 | 25 | 25 |

Spoločensko-vedná oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | 1.roč. | 2.roč. | 3.roč. | 4.roč. |
| Obhajovať si svoj názor | Asertivita, asertívne správanie, jednoduché techniky | VysvetleniePovzbudenieHranie rolíHry na presadzovanieAktivačné hry | 1 | 1 | 1 | 1 |
| Vypočuť si opačný názor | Vedenie rozhovoru, diskusia, dialóg a monológ | Vysvetlenie TréningAktivačné hryHranie rolíDramatizácia | 1 | 1 | 1 | 1 |
| Spolurozhodovať o živote v skupine | Spolupráca, Zodpovednosť, vytváranie pozitívnej klímy v oddelení, dodržiavanie školského poriadku ŠKD, moje povinnosti | Individuálny prístupMotiváciaAktivizáciaKooperačné hryHry na dôveruHranie rolí | 3 | 3 | 3 | 3 |
| Rozvíjať základy zručností sebahodnotenia, sebariadenia, sebamotivácie a empatie | Emócie, prečo sme nahnevaní, silné a slabé stránky osobnosti, trpezlivosť, upokojenie sa, ako zvládnuť hnev, pozitívne myslenie, ako pochopiť iných, sebaúcta | Individuálny prístupVysvetleniePovzbudenieDramatizáciaHranie rolíHry na úprimnosťHry na vciťovanie | 1 | 1 | 1 | 1 |
| Prejavovať úctu k rodičom, starším | Moja rodina, čo je domov, vlastné zážitky, rozprávanie o domove, prejavy úcty k ľuďom, tolerancia | Individuálny prístupFilmRozprávkaHranie rolíHry na vciťovanie | 3 | 3 | 3 | 3 |
| Prejavovať ohľaduplnosť k osobám so zdravotným postihnutím | Život so zdravotným postihnutím, čo je predsudok | Individuálny prístupVysvetlenieFilmRozprávka Hry na vciťovanieHranie rolí | 1 | 1 | 1 | 1 |
| Pochopiť význam dodržiavania ľudských a základných slobôd | Práva dieťaťa, ľudské práva, šikanovanie, diskriminácia, moje práva, tvoje práva, spolužitie bez násilia | Individuálny prístupVysvetlenieBrainstormingHry na riešenie konfliktovHry na dôveruHry na sebapresadzovanie | 2 | 2 | 2 | 2 |
| Posilniť základy hrdosti k národnej a štátnej príslušnosti | Slovensko v Európe, Slovensko vo svete, úspechy slovenských športovcov | Individuálny prístupVysvetlenieVýtvarná prácaTvorivá dielňaFilm  | 1 | 1 | 1 | 1 |
| Kultivovať kultúrne návyky a vyjadrovanie sa | Pozdrav, podanie ruky, požiadanie, odmietnutie, oslovenie, stolovanie | Individuálny prístupVysvetlenieTréningHranie rolíDramatizáciaKurz | 2 | 2 | 2 | 2 |
| Rozlíšiť kultúrne a nekultúrne prejavy v správaní sa | Vulgarizmy, slang, gestá, neformálna komunikácia, spolužitie bez násilia | Individuálny prístupVysvetlenieTréningAktivačné hryHranie rolí | 1 | 1 | 1 | 1 |
| Vedieť samostatne a kriticky riešiť jednoduché konflikty | Čo je konflikt, z čoho konflikt vzniká, správanie, ktoré podporuje konflikt, správanie, ktoré konfliktu predchádza | Individuálny prístupVysvetlenieHry na riešenie konfliktovHranie rolíDramatizácia | 2 | 2 | 2 | 2 |

Pracovno-technická oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | 1.roč. | 2.roč. | 3.roč. | 4.roč. |
| Kultivovať základné sebaobslužné a hygienické návyky | Sebaobsluha, poriadok na stole, v šatni, umývanie rúk, vetranie, telovýchovné chvíľky | Individuálny prístupVysvetlenieMotiváciaAktivizáciaHodnotenie | 2 | 2 | 2 | 2 |
| Vedieť si samostatne vytýčiť jednoduché osobné ciele | Sebahonotenie, poznávanie rôznych profesií, úcta ku každému povolaniu, dodržovanie denného režimu, vývoj ľudského života: detstvo, dospelosť, staroba, orientácia v čase: minulosť, prítomnosť, budúcnosť | Individuálny prístupMotiváciaPovzbudenieRozhovorHranie rolíSociálne hryHry na sebapoznávanieVychádzka | 2 | 2 | 2 | 2 |
| Rozumieť významu osobnej zodpovednosti za vykonanú prácu | Príprava na vyučovanie, splnenie úlohy, presnosť a čistota práce | Individuálny prístupRozhovorVysvetlenieHodnotenieHry na dôveruVlastná prácaProjekt | 2 | 2 | 2 | 2 |
| Vedieť spolupracovať so skupinou | Kladný vzťah k spolužiakom, hrdosť na spoločný výsledok práce | Individuálny prístupMotiváciaKooperačné hrySpoločné podujatiaSúťaž | 2 | 2 | 2 | 2 |
| Rozvíjať základy manuálnych a technických zručností | Práca s rôznym materiálom, netradičné pracovné postupy, zhotovenie darčeka, rozvoj jemnej motoriky, manipulačné zručnosti, spolupráca | Individuálny prístupPovzbudenieVysvetlenieAktivizáciaVlastná prácaVýstava prác | 4 | 4 | 5 | 5 |
| Získavať základy zručností potrebných pre praktický život | Varenie, pečenie, studené jedlá, poriadok v herni, v triede, seba obslužné činnosti | Individuálny prístupPovzbudenie Aktivačné hryVlastná prácaVýstava | 4 | 4 | 3 | 3 |
| Získavať základné zručnosti v tvorbe jednoduchých projektov | Maska na karneval, kalendár oddelenia, návrh oddychového kútika v oddelení | Individuálny prístupVysvetleniePovzbudenieTvorivá dielňaKooperačné hryVlastná prácaPrezentácia | 2 | 2 | 2 | 2 |

Prírodovedno-environmentálna oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | 1.roč. | 2.roč. | 3.roč. | 4.roč. |
| Pochopiť základné princípy ochrany životného prostredia | Poznávanie zvierat, rastlín v regióne, pozorovanie zmien v prírode, šetrenie energiami, vodou, tematická rozprávka | Individuálny prístupVysvetlenieEkologické hry | 6 | 6 | 6 | 6 |
| Rozvíjať zručnosti pri jednoduchej činnosti ne tvorbe a ochrane životného prostredia | Starostlivosť o izbové kvety, čistenie prírody a okolia ŠKD, zber papiera, triedenie odpadu, tvorivé využitie odpadu | Individuálny prístupVysvetlenieMotiváciaAktivizáciaPrezentácia | 3 | 3 | 3 | 3 |
| Pochopiť význam dodržiavania základných zásad zdravej výživy | Podstata zdravia, zodpovednosť za svoje zdravie, príčiny ochorenia, racionálna strava, potravinová pyramída | Individuálny prístupVysvetlenieAktivizáciaHranie rolíDramatizáciaFilmRozprávkaBeseda s lekáromSúťaž | 5 | 5 | 5 | 5 |
| Poznať základné princípy zdravého životného štýlu | Stravovacie návyky, pitný režim striedanie práce s odpočinkom, prvá pomoc, obliekanie podľa ročných období | Individuálny prístupVysvetlenieAktivizáciaHranie rolíDramatizáciaFilmRozprávka Beseda s lekáromSúťaž | 4 | 4 | 4 | 4 |

Esteticko-výchovná oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | 1.roč. | 2.roč. | 3.roč. | 4.roč. |
| Posilniť úctu ku kultúrnym hodnotám v blízkom okolí | Návšteva kultúrnych pamiatok v obci a v regióne, ľudové tradície a zvyky, povesti, názvy ulíc, miestne noviny, história a dnešok | Individuálny prístupVysvetlenieAktivizáciaUkážkaFilmRozprávkaVýtvarná prácaDramatizáciaVýstava prácSúťažVychádzka | 2 | 2 | 2 | 2 |
| Rozvíjať základy vzťahu k umeniu | Hudba, výtvarné umenie, záujmová činnosť | MotiváciaUkážkaPovzbudenieNávšteva kultúrneho podujatia | 2 | 2 | 2 | 2 |
| Rozvíjať talent a špecifické schopnosti | Netradičné výtvarné techniky, hudobné činnosti športové činnosti | Individuálny prístupMotiváciaPovzbudenieVýstava prácSúťaž | 4 | 4 | 4 | 4 |
| Rozvíjať základy tvorivých schopností a zručností | Záujmová činnosť, príprava kultúrneho vystúpenia | Individuálny prístupMotiváciaPovzbudeniePrezentáciaVýstava prác | 2 | 2 | 2 | 2 |
| Prejavovať pozitívny vzťah k jednoduchej estetickej úprave prostredia | Úprava triedy, netradičné ozdoby, úprava zovňajšku | Individuálny prístupMotiváciaPovzbudenie | 2 | 2 | 2 | 2 |
| Podieľať sa na príprave kultúrnych podujatí v skupine | Veľká noc, Deň matiek, Úcta k starším, Vianoce | Individuálny prístupMotivácia Dramatizácia | 4 | 4 | 4 | 4 |
| Objavovať a vnímať krásu v bežnom živote | Tematická vychádzka, pozorovanie zmien, rozprávka, vlastná skúsenosť | Individuálny prístupPovzbudenie Ilustrácia zážitku | 2 | 2 | 2 | 2 |

Telovýchovná, športová oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | 1.roč. | 2.roč. | 3.roč. | 4.roč. |
| Rozvíjať schopnosť relaxovať pravidelným pobytom na čerst. vzduchu | Prechádzka, bicyklovanie, futbal, florbal,vybíjaná | Individuálny prístupMotiváciaPovzbudenie | 10 | 10 | 10 | 10 |
| Pochopiť význam pravidelného pohybu a cvičenia | Otužovanie,relaxačné cvičenia,skupinové hry, netradičné športové disciplíny | Individuálny prístupMotiváciaPovzbudenieAktivizáciaTréning | 8 | 8 | 8 | 8 |